da en da da da da da da da da da de da da da da da da da da de sv da ro de da en da da nb de da da da da da da da da da da da da da da da da da da en de sv da da da da da da da da de sv da es de da da da sv ru en sv da de sv da da da nb da da en es en en
Whiplasherstatning – Sådan forløber sagen
Hvornår er der et ansvar?
Årsagssammenhæng og årsagsproblemer i piskesmældsskader
Piskesmæld – Arbejdsmarkedets Erhvervssikring (AES)
Årsagsvurderingen er en post for post vurdering
Vi støtter SOS Børnebyerne
Whiplasherstatning / Whiplash – erstatning / Sådan forløber sagen
Du skal vide, at en sag om varigt men og tab af erhvervsevne kan være en meget langtrukken affære, der varer flere år. Hos Sandager Advokater fremnoteres sagerne, så vi hele tiden er ”på” din sag, for at minimere den tid, en sag tager. Sagerne tager tid, fordi kommunens sag ofte skal være afgjort først, fordi Arbejdsskadestyrelsen har sagsbehandlingstider på 12-15 måneder, og fordi der er ventetider hos speciallæger og behandlere. Vi ”skærer” dog løbende sagen til og får opgjort de erstatningskrav, der kan opgøres.
Beskriv din sag i vores kontaktformular og få en gratis vurdering
Et sagsforløb med varige følger kan typisk se således ud:
Ulykken sker. De første 2-3 måneder modtager du lægelige behandlinger, og tiden ses an.
Er der fortsat efter 2-3 måneder gener, eller er der forinden andre problemer, f.eks. tabt arbejdsfortjeneste, starter sagen ved Sandager Advokater ved din henvendelse. Vi tager enten et møde, eller hvis det passer bedre et telefonmøde. Her får vi de dokumenter, du har. Resten af dokumenterne indhenter vi selv med fuldmagt fra dig. Du får en ordrebekræftelse med vores aftale, herunder at du ikke får en regning, medmindre du får en erstatning, samt andre oplysninger relevante for dig.
Vi kontakter modparten, ulykkesforsikringer og andre interessenter i sagen, så vi får den oplyst hurtigst muligt, og Sandager Advokater modtager fremtidig post.
Vi opgør med det samme de erstatningskrav, der er forfaldne og kan opgøres. For det løbende krav, f.eks. tabt arbejdsfortjeneste, etablerer vi en ordning, så modparten betaler direkte til dig, for på den måde at nedsætte den tid, der går med udbetalingen, og generne for dig ved at mangle indkomsten reduceres mest muligt
Når der er gået ca. 1 år, rådgiver vi om valg af speciallæge, og der udarbejdes en speciallægeerklæring som bruges til at fastsætte varigt mén.
Kan vi ikke blive enige med modparten om varigt, sender vi sagen i Arbejdsskadestyrelsen. På mengrader har Styrelsen 3-6 måneders sagsbehandlingstid.
Sagen fortsætter, hvis du har andre tab, typisk tab af erhvervsevne, og løbende krav på tabt arbejdsfortjeneste fortsætter. Vi bistår i forhold til kommunen, idet det er nødvendigt med en afklaring enten hos kommunen eller via en privat ordning for at finde ud af, hvor meget du kan arbejde fremover.
Når der er en afklaring af arbejdsevnen, opgøres krav på tab af erhvervsevne. Er der uenighed kan sagen forelægges Arbejdsskadestyrelsen til afgørelse. Det tager 12-15 måneder.
Forløbet er tidsmæssigt således, at pkt. 1-4 sker indenfor det første år efter ulykken, pkt. 5-6 mellem 1. og 2. år efter ulykken, mens pkt. 7-8 med tab af erhvervsevne typisk først kan afsluttes 2-3 år eller mere efter uheldet. Tålmodighed er derfor en dyd i disse sager.
For at mindske din usikkerhed om, hvad der sker i din sag, er det ekstremt vigtigt med god kommunikation. Vi har derfor fokus på, at du løbende underrettes og forklares om udviklingen i din sag. Vi aftaler løbende, hvad der skal ske, så vi ikke foretager os noget, uden at du er enig.
Du modtager kopi af al korrespondance, så du til enhver tid er ”med” på sagen. Vi er meget bevidste om, at dette er af stor betydning for dig. Vi håber at få lov til at behandle din sag.
Kontakt os for en uforpligtende og gratis vurdering ved at udfylde kontaktformularen eller ved at ringe 45 93 21 50.
Hvornår er der et ansvar?
Årsagssammenhæng og årsagsproblemer i piskesmældsskader
Lavenergitraumer – lav hastighed
Piskesmæld – Arbejdsmarkedets Erhvervssikring (AES)
Årsagsvurderingen er en post for post vurdering
Telefon: 69 91 28 41
Stil dine spørgsmål og få whiplash nyheder og råd på Facebook!
Advokaterne hos Sandager Advokater beskikkede af Justitsministeriet advokater og medlemmer af Advokatsamfundet og følger de advokatetiske regler, herunder RPL § 126
Erstatning til togpassagerer ved tilskadekomst i forbindelse med jernbanebefordring (DSB – jernbanedrift)
Ny dom: Østre Landsret giver medhold i årsagssammenhæng i whiplashsag, og ændrer derved byrettens dom
ny dom: Alderssvarende slidgigt kunne ikke nedsætte en erstatning efter en ulykkesforsikring
9,2 mill kr. til klient i erstatning efter patientskade
Ny afgørelse fra Retten i Odense – Piskesmældsramt i lavenergikollision får anerkendt fuld mengrad og tab af erhvervsevne
Copyright © Sandager Advokater